በእዚህ ሁሉ ግርግር መሃል፣ አንድ ነገር አሰብኩ፣ አሁን እንደው ማን ይሞት ከእዚህ ሁሉ ሰው ስንቱ ይሆን ከሞት በኃላ ስላለው ህይወት የሚያስብ፣ እንደ ፈጣሪ ምሪት ለመመላለስ የሚጨክን፣ የዘላለሙ ጉዳይ የሚያሳስበው ስለ ጠይኩ፡፡ እኔም ከእራሴ ጋር እያወራሁ ነውና ከንፈሬን ሳላንቀሳቀስ የቀረሁ አይመስለኝም፡፡ መልሼ አሰብኩ፣ አሁን እኔ አንዱን ሰው ጠጋ ብዬ ወንጌል ልነግረው ባስብ የሚሰማኝ ይኖር ስል ደግሞ አሰብኩ፡፡ በፍጹም በእዚህ ግርግር መሃል ማንም አይሰማኝም ስል መልሼ ለራሴ አወራሁ፡፡ ግን ወዲያው የአንድ ቀን ገጠመኝ ትዝ አለኝ፡፡ አንድ ቀን ከ ቄራ መስመር ወደ ሜክሲኮ እየተራመድኩ… መቼስ እየነዳሁ ለማለት መኪና ያስፈልጋል… አዋ እየተራመድኩ አንዴት ወጣት አንድን ሰው ወንጌልን እየነገረች ወደ ሜክሲኮ ሲሄዱ አይሁ፣ እኔም ወንጌልን ሰምቼአለሁ፣ በአቀራረቦም ተመስጬአለሁ፡፡ ስለዚህ በእዚህ ግርታ ውስጥ ሰዎች ወንጌልን ሊሰሙ ይፈቅዳሉ ማለት ነው፡፡ ግን አይመስለም፣ ምክንያቱም ሰው ፊቱን አኮሳትሩ ሲባትል አስፈሪ ስለሚመስል፡፡